তিনি বলেন, প্রবৃদ্ধি ৭ দশমিক ২৪ শতাংশে উন্নীত হয়েছে। কর্মসংস্থান সঞ্চারী প্রবৃদ্ধির কারণে বেকারত্বের হার হ্রাস পেয়েছে। কর্মসংস্থান বৃদ্ধি পাচ্ছে। সামাজিক নিরাপত্তার দিকে বিশেষ দৃষ্টি দেয়া হয়েছে। খাদ্য নিরাপত্তা নিশ্চিত করার ফলে দেশের মানুষের আয়ুষ্কাল ৭২ বছরে উন্নীত হয়েছে। মাথাপিছু দারিদ্র্যের হার ২০০৬ সালে ছিল ৩৮ দশমিক ৪ শতাংশ, এখন তা ২৩ দশমিক ২ শতাংশে নেমে এসেছে। প্রকৃত হিসাব অনুযায়ী ২২ শতাংশে নেমে এসেছে। অতি দরিদ্রের হার ১২ দশমিক ৯ শতাংশে নেমে এসেছে। সাক্ষরতার হার এখন ৭২ দশমিক ৩ ভাগ। মাথাপিছু আয় বেড়ে ১ হাজার ৬০২ মার্কিন ডলারে উন্নীত হয়েছে। এখন বৈদেশিক মুদ্রার রিজার্ভ ৩৩ বিলিয়ন মার্কিন ডলার।